На жаль, праблемнымі пакуль застаецца фінансава-эканамічнае становішча шэрагу прадпрыемстваў і СВК, недапушчальна марудна разгружаюцца склады, адмоўны баланс знешняга гандлю. Недастатковая роля камітэта па сельскай гаспадарцы і харчаванні аблвыканкама ў вырашэнні праблемных пытанняў галіны. Эканомія энергарэсурсаў, усіх, а не толькі бюджэтных, сродкаў не стала жыццёвай неабходнасцю, па-ранейшаму не выкаранена пазіцыя ўтрыманства, чакання дзяржаўнай падтрымкі. Крытыкаваліся Уздзенскі, Старадарожскі, Вілейскі, Мядзельскі, Мінскі раёны, горад Жодзіна, службы жыллёва-камунальнай гаспадаркі, гандлю, спажывецкае таварыства і шэраг іншых. Прынцыповая размова адбылася са старшынямі СВК, дзе неапраўдана знізілі прадуктыўнасць дойнага статка, пагоршыўся адкорм жывёлы, зменшылася рэалізацыя малака і мяса. Карэнным чынам перабудаваць работу запатрабавана ад перапрацоўшчыкаў сельскагаспадарчай прадукцыі. Дзяржава на развіццё аграрнага сектара вобласці выдаткавала звыш 16 трыльёнаў рублёў, іх трэба адпрацоўваць.